Ελληνικές αυτοδιοικητικές εκλογές 1994

Οι νομαρχιακές εκλογές του 1994 στην Ελλάδα υπήρξαν οι πρώτες εκλογές, κατά τις οποίες ο λαός κλήθηκε να επιλέξει τα όργανα διοίκησης των νομαρχιών (έως τότε διορίζονταν από την εκάστοτε κυβέρνηση). Ο πρώτος γύρος διεξήχθη στις 16 Οκτωβρίου, παράλληλα με τις δημοτικές και κοινοτικές εκλογές, και για την ανάδειξη ενός συνδυασμού ως νικητή απαιτείτο απόλυτη πλειοψηφία. Όπου αυτό δεν επετεύχθη, η εκλογή επαναλήφθηκε στις 23 Οκτωβρίου με τη συμμετοχή μόνο των δύο συνδυασμών που είχαν λάβει τις περισσότερες ψήφους. Οι αιρετοί ανέλαβαν καθήκοντα με την έναρξη του 1995. Τα αποτελέσματα κατέγραψαν τα εξής: Στις περισσότερες νομαρχίες υπερίσχυσαν οι υποψήφιοι νομάρχες που προέρχονταν και υποστηρίζονταν από το ΠΑΣΟΚ. Η ΝΔ δεν μπόρεσε να αναστρέψει την πτωτική τάση που είχε παρουσιάσει στις βουλευτικές του '93 και τις ευρωεκλογές του '94. Από τα μικρά κόμματα, η Πολιτική Άνοιξη και το ΚΚΕ επέλεξαν στις περισσότερες περιπτώσεις τη συγκρότηση αυτόνομων ψηφοδελτίων, χωρίς να δημιουργήσουν ιδιαίτερη δυναμική. Αντίθετα, ο Συνασπισμός εξασφάλισε δυσανάλογα υψηλή συμμετοχή μελών του σε νομαρχιακά συμβούλια, κυρίως όμως χάρη στην ευρύτατη συνεργασία με το ΠΑΣΟΚ. Κατ' αυτόν τον τρόπο εξέλεξε και ένα νομάρχη στη Μαγνησία. Ψηφοδέλτια που δεν υποστηρίζονταν από ένα εκ των δύο μεγάλων κομμάτων, επικράτησαν σε μόλις τέσσερις νομαρχίες.

 Δίπλα από το όνομα το εκλεγέντος νομάρχη, σημαίνεται η κατάταξή του στον α΄ γύρο. Οι νομαρχίες που σημαίνονται με αστερίσκο αποτελούσαν τμήμα υπερνομαρχιών. Σε αυτές, η ανάδειξη των αιρετών βασίστηκε στις τοπικές επιδόσεις των υπερνομαρχιακών ψηφοδελτίων. Οι δημοτικές και κοινοτικές εκλογές του 1994 πραγματοποιήθηκαν μαζί με τις αντίστοιχες νομαρχιακές εκλογές (που καθιερώθηκαν για πρώτη φορά, αφού έως τότε οι κατά τόπους νομάρχες διορίζονταν από την εκάστοτε κυβέρνηση), στις 16 και στις 23 Οκτωβρίου του 1994. Η τότε κυβερνώσα παράταξη κέρδισε συνολικά 218 δήμους σε όλη την επικράτεια αλλά οι υποψήφιοί της ηττήθηκαν στην Αθήνα και τη Θεσσαλονίκη. Ένα από τα χαρακτηριστικά των εκλογών του 1994 ήταν η εμφάνιση υποψήφιων που προέρχονταν από συγκεκριμένες παρατάξεις, χωρίς να διαθέτουν το επίσημο χρίσμα της ηγεσίας των κομμάτων τους. Αυτοί χαρακτηρίσθηκαν από τα ΜΜΕ αλλά και τα ίδια τα κόμματα, αυθαίρετα, ως "αντάρτες", ένας όρος που περισσότερο απαξιώνει παρά ενισχύει το θεσμό της τοπικής αυτοδιοίκησης. Τον μεγαλύτερο δήμο της χώρας διεκδίκησαν ο Θεόδωρος Πάγκαλος (ΠΑΣΟΚ) και ο Δημήτρης Αβραμόπουλος, για λογαριασμό της Ν.Δ. Τα αποτελέσματα του πρώτου γύρου έφεραν προηγούμενο τον υποψήφιο της Νέα Δημοκρατίας με ποσοστό ψήφων 44,6% έναντι 32% του κυβερνητικού υποψήφιου, ενώ στο 11,2% έφτασε η Μαρία Δαμανάκη (ΣΥΝ), 6% ο Λέων Αυδής (ΚΚΕ) και μόλις 4% ο υποψήφιος της ΠΟΛΑΝ Ανδρέας Λεντάκης, προηγούμενα δήμαρχος Υμηττού. Στις επαναληπτικές εκλογές ο Δ. Αβραμόπουλος, διατηρώντας το προβάδισμά του, επικράτησε με ποσοστό 54,37% έναντι 45,63% του Θ. Πάγκαλου. Ο ήδη δήμαρχος Στέλιος Λογοθέτης (ΠΑΣΟΚ, ΣΥΝ) επανεκλέχθηκε στον δεύτερο γύρο με ποσοστό 52,54% (32,6% στον πρώτο γύρο) σε βάρος του Χαρ. Κεφάλα της ΝΔ με 47,46% (27,3% στον πρώτο γύρο). Στις εκλογές πήραν μέρος επίσης ο ανεξάρτητος προερχόμενος από τον χώρο του ΠΑΣΟΚ Γιάννης Παπασπύρου με 15,6% και ο Χρήστος Αγραπίδης (αντίστοιχα από τη ΝΔ), με 14,8%. Ο υποψήφιος του ΚΚΕ Παναγιώτης Σαλπέας έμεινε στο 9,7%. Ο Ντίνος Κοσμόπουλος της ΝΔ επανεκλέχθηκε από τον πρώτο γύρο με 52,6%, αφήνοντας πίσω του τους Ν. Ακριτίδη (ΠΑΣΟΚ) που απέσπασε το 31,9%, τον Θ. Γιαννούση (ΚΚΕ) με 5,5% και τον υποψήφιο του ΣΥΝ Στ. Νέστορα με 5,4%. Ο ήδη δήμαρχος Ανδρέας Καράβολας (ΠΑΣΟΚ) επανεκλέχθηκε στον δεύτερο γύρο με ποσοστό 57,73% (45,01% στον πρώτο γύρο). Δεύτερος ήταν ο Ανδρέας Φ. Ζαΐμης (ΝΔ) με 42,25% (29,03% στον πρώτο γύρο) και τρίτος ο Παναγιώτης Κοσιώνης (ΚΚΕ) με 19,98%. Αποτελέσματα δημοτικών εκλογών